EkBass/fiwiki-20250220-pages-articles huggingface dataset:
Siion

Siion (; ) on heprealaisessa Raamatussa käytetty sana, jolla viitataan usein Israelin maahan sekä sen pääkaupunkiin. Sana esiintyi jo kolmetuhatta vuotta vanhoissa teksteissä. Alkuperäiseltä merkitykseltään sana tarkoittaa Siionin vuorta, joka sijaitsee Jerusalemin lähellä. Vuorella seisoi Raamatun mukaan samanniminen linnake, jonka kuningas Daavid Raamatussa valloitti. Raamatussa tytär Siion tarkoittaa Jerusalemia tai sen asukkaita, toisinaan koko Israelia. Kristillisessä kielenkäytössä Siionilla tarkoitetaan usein kristillistä seurakuntaa. Nimi esiintyy muun muassa useissa virsissä sekä eräiden hengellisten laulukokoelmien nimissä kuten Siionin virret ja Siionin kannel. Siionin mukaan on saanut nimensä myös sionismi, alun perin maalliseksi tarkoitettu poliittinen liike, jossa juutalaiset pyrkivät saamaan itselleen oman valtion. Rastafareille Siion viittaa Afrikkaan tai Etiopiaan. Mormoneille sana viittaa heidän omaan kirkkoonsa. Termin asiayhteys voi vaihdella paljonkin riippuen siitä, mikä uskonnollinen yhteisö sitä käyttää. Viihdeteollisuudessa muun muassa Matrix-elokuvissa on viitattu Siioniin viimeisenä ihmisten kaupunkina koneiden ollessa vallassa. == Lähteet == Luokka:Israel Luokka:Kristilliset käsitteet Luokka:Juutalaisuuden historia
Vuoden Kiila

Vuoden Kiila on kulttuuriyhdistys Kiilan vuodesta 1980 vuosittain myöntämä palkinto tunnustuksena kulttuurin eri aloilla tehdystä merkittävästä työstä. Palkintona on Pertti Kukkosen pronssiveistos. ==Palkitut== *1980 Arvo Turtiainen (kirjailija) *1981 Tulipää-työryhmä *1982 Rauni Liukko (kuvanveistäjä) *1983 Marjatta Meritähti (säveltäjä) *1984 Raoul Palmgren (professori) *1985 Anneli Saaristo (laulaja) *1986 Tanssiteatteri Raatikko *1987 Hannu Salama (kirjailija) *1988 Raija-Sinikka Rantala (elokuvaohjaaja) *1989 Epidem (elokuvayhtiö) *1990 työryhmä Petteri Bulow, Juha Saari ja Touko Yrttimaa *1991 Rosa Liksom (kirjailija) *1992 Martti Aiha (kuvanveistäjä) *1993 Liisa Ryömä (suomentaja) *1994 Erkki Saksa (toimittaja) ja ”Maailma sanojen vankina” -työryhmä *1995 Antti Raivio ja Q-teatteri *1996 Kristian Smeds (teatteriohjaaja) *1997 Jouko Turkka (teatteriohjaaja) *1998 Marjatta Hanhijoki (taidemaalari), Irina Krohn (kirjailija) *1999 Ossi Somma (kuvanveistäjä) *2000 Sari Salovaara (projektisihteeri) *2001 Ilkka Taipale (dosentti, kansanedustaja) *2002 Like Kustannus *2003 Kanerva Cederström ja Kiti Luostarinen (dokumenttielokuvantekijät) *2004 Minna Harjuniemi ja Aune Kallinen (teatterityöntekijöitä) *2005 Mikko Perkoila (muusikko) *2006 Kalevi Aho (säveltäjä), Claes Andersson (kirjailija), Hannu Taanila (toimittaja) *2007 Olli Hyvärinen (kirjailija) *2008 Katariina Lillqvist (elokuvaohjaaja) *2009 Erkki Pirtola (taiteilija) *2010 Pispalan kulttuuriyhdistys ja HirvitaloKansan Uutiset: Vuoden Kiila -palkinto Hirvitalolle Pispalaan Viitattu 15.2.2010. *2011 Kulttuurilehti KaltioYle.fi viitattu 2.1.2011 * 2013 Terike Haapoja (taiteilija) ja Laura Gustafsson (kirjailija), Toisten historia -hankeKansan Uutiset: Vuoden Kiila-palkinto nuorille taiteilijoille. Viitattu 18.12.2013. * 2015 Yousif Haddad (kirjailija) ja Tapani Kinnunen (runoilija) ==Lähteet== ==Aiheesta muualla== * Vuoden Kiila. Luokka:Suomalaiset taide- ja kulttuuripalkinnot
Antti-Jussi Kemppainen

Antti-Jussi Kemppainen (s. 21. heinäkuuta 1989 Kuusamo) on suomalainen uransa lopettanut freestylehiihtäjä. Halfpipessa kilpailut Kemppainen edusti seuratasolla Ruka Slalom Freestyleä. Kemppaisen suurin saavutus on US Open -vapaalaskutapahtuman halfpipe-kilpailun voitto vuonna 2008. Hän sai nuorten MM-kilpailuissa hopeaa halfpipessa 2007. Freestylehiihdon MM-kisoissa hän sijoittui halfpipessä seitsemänneksi vuonna 2009 ja viidenneksi vuonna 2013. Elokuussa 2013 Kemppainen saavutti ensimmäisen voittonsa halfpipen maailmancupissa. Hän on sijoittunut toiseksi kaksi kertaa halfpipen ja kerran slopestylen maailmancupkilpailussa. Kemppainen laski Salomonin tiimissä. Hän on myös mukana Up In Snow, Legacy ja Roots -nimisissä lasketteluelokuvissa. == Lähteet == * === Viitteet === * Luokka:Suomalaiset freestylehiihtäjät Luokka:Vuonna 1989 syntyneet Luokka:Elävät henkilöt
M/S Götaland

M/S Götaland on juna- ja autolautta, joka liikennöi Ruotsin Trelleborgin ja Saksan Travemünden välillä. Laivan omistaa ja sillä operoi Scandlines- varustamo ja se on rakennettu vuonna 1973. Vuosina 1993–1994 Öresundsvarvet- telakka Landskronassa pidensi ja uudisti laivaa huomattavasti. Laiva voi kuljettaa nykyisin 400 matkustajaa, joita varten on 148 hyttipaikkaa. Yhdistelmäajoneuvoja laivaan mahtuu 35 kappaletta ja junavaunuja varten on 811 metriä raiteita. Götaland Götaland
Mahajanapada

Mahajanapadat () olivat Intiassa 700-luvulta eaa. lähtien kehittyneitä valtioita. Mahajanapadeja oli yhteensä 16, joista merkittävimpiä olivat Magadha ja Kosala. Varmaa tietoa Intian historiasta on yleisesti vasta 500-luvulta eaa. eteenpäin, jolloin mahajanapadat olivat vakiinnuttaneet asemansa. Mahajanapadit saivat alkunsa, kun Intiaan 1800-luvulta eaa. alkaen saapuneet arjalaiset alkoivat noin 1000-luvulla eaa. asettua aloilleen ja perustaa kyliä. He muodostivat ensin janapadeiksi kutsuttuja valtioita, joita hallitsivat kyläneuvostot. Näitä on joskus erheellisesti kutsuttu demokratioiksi, vaikka oligarkia kuvaa hallintomallia paremmin. Neuvostojen jäsenet valittiin lähinnä pappissäädystä. 700-luvulta eaa. alkaen osa janapadeista alkoi muuttua kuningaskunniksi. Maanviljelyn ja kaupankäynnin kasvu järjestyneessä yhteiskunnassa johti rahan käyttöönottoon ja tiettyjen janapadien voimistumiseen naapuriensa kustannuksella. Näitä alettiin buddhalaisissa teksteissä kutsua mahajanapadeiksi erotuksena pienemmistä Intian valtioista. Buddhalaisen tekstin Anguttara Nikayan mukaan 16 mahajanapadaa olivat seuraavat: #Kashi #Kosala #Anga #Magadha #Vrijji #Malla #Chetiya #Vatsa #Kuru #Panchala #Matsya #Shurasena #Assaka #Avanti #Gandhara #Kamboja ==Lähteet== * * ===Viitteet=== Luokka:Intian historia Luokka:Aasian entiset valtiot
Avanti

Avanti tai Avanti! (italiaa, ’eteenpäin’) voi tarkoittaa seuraavia: *Avanti!, suomalainen orkesteri *Avanti!, Billy Wilderin ohjaama elokuva vuodelta 1972 *Avanti!, italialainen vasemmistolainen sanomalehti, jonka päätoimittajana Benito Mussolini toimi 1912–1914 *Avanti, kondomimerkki *Avanti, Hackmanin kattilasarja *Avanti, Intiassa sijainnut kuningaskunta.
Ѭ

Ѭ on kyrillinen kirjain, jota käytetään muinaiskirkkoslaavissa. Se ääntyy nasaalistuneena puoliväljänä laveana etuvokaalina []. Koska nykyään kyrillisiä kirjaimia käyttävissä slaavilaiskielissä ei ole enää nasaaliäänteitä, on kirjaimesta tullut niille tarpeeton. Kirjain Ѫ kuului bulgarian aakkosiin vuoteen 1945 asti. Nykyään äänne on hävinnyt kielestä, mutta jotkin bulgaari- tai makedonialaismurteet Kreikan Thessalonikissa ja Kastoriássa käyttävät äännettä. E І
Moottoripyörätrialin maailmanmestaruuskausi 1992

Trialin maailmanmestaruudesta ajettiin 18. kerran 1992. Kauteen sisältyi 12 osakilpailua. == Osakilpailuiden kolme parasta == N:o Kilpailumaa Kilpailupaikka Pvm Voittaja Toinen Kolmas 1\. Espanja Berga 29. maaliskuuta Tommi Ahvala 39 Diego Bosis 50 Jordi Tarrés 53 2\. Belgia Bilstain 5. huhtikuuta Diego Bosis 36 Tommi Ahvala 42 Jordi Tarrés 47 3\. Skotlanti Fort William 19. huhtikuuta Diego Bosis 100 Jordi Tarrés 103 Tommi Ahvala 116 4\. Irlanti Powerscourt 26. huhtikuuta Jordi Tarrés 83 Tommi Ahvala 83 Takumi Narita 86 5\. Ranska Eymoutiers 17. toukokuuta Tommi Ahvala 13 Bruno Camozzi 31 Amos Bilbao 33 6\. Andorra St. Julia 24. toukokuuta Jordi Tarrés 62 Diego Bosis 63 Donato Miglio 73 7\. Tšekkoslovakia Nepomuk 7. kesäkuuta Jordi Tarrés 56 Tommi Ahvala 56 Marc Colomer 67 8\. Puola Stryszow 14. kesäkuuta Jordi Tarrés 12 Tommi Ahvala 20 Marc Colomer 24 9\. Länsi-Saksa Kiefersfelden 21. kesäkuuta Amos Bilbao 62 Tommi Ahvala 68 Marc Colomer 77 10\. Italia Camerino 5. heinäkuuta Diego Bosis 79 Tommi Ahvala 84 Marc Colomer 96 11\. Kanada Rennie, Manitoba 30. elokuuta Tommi Ahvala 90 Diego Bosis 112 Marc Colomer 113 12\. Yhdysvallat Watkins Glen 5. syyskuuta Amos Bilbao 50 Tommi Ahvala 50 Jordi Tarrés 54 == Pisteytys == # = 20 # = 17 # = 15 # = 13 # = 11 # = 10 # = 9 # = 8 # = 7 # = 6 # = 5 # = 4 # = 3 # = 2 # = 1 == MM-sarjan parhaat == Kuljettaja Pyörämerkki Pisteet 1\. Tommi Ahvala Aprilia 199 2\. Jordi Tarrés Beta 190 3\. Diego Bosis Fantic 172 4\. Amos Bilbao Gas Gas 151 5\. Marc Colomer Montesa 144 6\. Takumi Narita Beta 107 7\. Bruno Camozzi Fantic 103 8\. Donato Miglio Aprilia 103 9\. Steve Colley Beta 72 10\. Thierry Michaud Aprilia 69 == Aiheesta muualla == * MM-sarjan tulokset (englanniksi) Luokka:Moottoripyörätrialin maailmanmestaruussarja Luokka:Vuoden 1992 moottoriurheilu
Ѥ

Ѥ on kyrillinen kirjain. Se sisältyy muinaiskirkkoslaavin, kirkkoslaavin ja varhaisitäslaavin aakkosiin. Se on kyrillisistä kirjaimista і ja е muodostettu ligatuuri. ==Ääntäminen== Ѥ ääntyy konsonantin jälkeen laveana puolisuppeana etuvokaalina []. Edeltävä konsonantti, joka on useimmiten л tai н, ääntyy tällöin liudentuneena. Sanan alussa tai vokaalin jälkeen ѥ ääntyy []. E І
Jäppilä (täsmennyssivu)

Jäppilä voi tarkoittaa seuraavia: ;Paikkoja: *Jäppilä, entinen kunta Etelä- Savon maakunnassa *Jäppilä, kylä Kotkassa *Jäppilä, kylä entisessä Uudenkirkon kunnassa. ;Henkilöitä: *Masa Jäppilä (1900–1967), suomalainen säveltäjä, harmonikansoittaja ja orkesterinjohtaja *Olavi Jäppilä (s. 1945), suomalainen kenraaliluutnantti
Peippola

Peippola on seuraavien paikkojen nimi: *Peippola, Elimäen kylä, jossa sijaitsee Peippolan kartano *Peippola, kylä Kotkassa *Peippola, kylä entisessä Muolaan kunnassa *Peippola, kaupunginosa Porvoossa *Peippola, kylä entisessä Uudenkirkon kunnassa.
Tony Zarella

Tony Zarrella (s. 1959) on muusikko, joka tunnetaan parhaiten 1970-luvun Wicked Lester ja Rainbow yhtyeiden jäsenenä. Wicked Lester ja Rainbow kokoonpanoista muodostui myöhemmin niitä tunnetumpi KISS-yhtye. ==Diskografia== * Wicked Lester (1971) * Rainbow (1972) Luokka:Yhdysvaltalaiset kitaristit Luokka:Vuonna 1959 syntyneet Luokka:Elävät henkilöt en:Tony Zarrella
Jordi Tarrés

pienoiskuva|Jordi Tarrés (vasemmalla) vuonna 2014. Jordi Tarrés (s. 10. syyskuuta 1966) on espanjalainen trial-kuljettaja. Tarrés voitti trialin maailmanmestaruuden seitsemän kertaa. Tätä saavutusta sivusi Ison-Britannian Dougie Lampkin vuonna 2003 ja sen ohitti 2010-luvulla espanjalainen Toni Bou. MM-osakilpailuvoittoja Tarrés saavutti yli 60. == Sijoitukset MM-sarjassa == * Ensimmäinen 1987, 1989–1991, 1993–1995 * Toinen 1988, 1992 * Kolmas 1996 * Neljäs 1986 * Viides 1997 * 11:s 1985 == Lähteet == Luokka:Espanjalaiset trial-kuljettajat Luokka:Vuonna 1966 syntyneet Luokka:Elävät henkilöt
M/S Hamlet

M/S Hamlet () on ropax-rahtilaiva, joka liikennöi Ruotsin Helsingborgin ja Tanskan Helsingørin välillä. Laivan omistaa ja sillä liikennöi Scandlines- varustamo. Aluksessa ei ole lainkaan hyttejä, vaan vain kansipaikkoja 1 000 matkustajalle. Henkilöautoja laivaan mahtuu 240 kappaletta. Autokansien pituus on 553 kaistametriä yhdistelmäajoneuvoille ja 1 171 kaistametriä henkilöautoille. == Käyttöhistoria == Joulukuussa 1996 aluksen köli laskettiin ja 14. maaliskuuta 1997 tapahtui vesillelasku. 17. kesäkuuta alus luovutettiin Scandlines A/S:n omistukseen, joka rekisteröi aluksen Tanskan lipun alle. Kotisatamaksi tuli Helsingør. Heinäkuun alussa Hamlet aloitti liikennöinnin sen nykyisellä reitillään. == Lähteet == == Aiheesta muualla == *Fakta om Fartyg – M/S Hamlet Hamlet Hamlet
Urheilu+kanava

Urheilu+kanava (tyyliteltynä URHEILU+KANAVA) oli Urheilukanavan maksullinen lisäkanava, joka lähetti ohjelmaa päivittäin noin kello 18.00–1.00, kuitenkin joskus jopa viiden aikaan aamulla. Tiistaista perjantaihin kanavalla tuli urheilun oma uutispalvelu, Urheilu+Studio, jota juonsivat Pepe Jürgens ja Toni Niemistö. Keskiviikkoisin kanavalla tuli Erkki Vanhasen juontama MotorSport Evening, joka oli kooste kotimaisesta ja kansainvälisestä moottoriurheilusta. Valtioneuvosto hyväksyi 14. joulukuuta 2006 Urheilukanavan toimiluvan muutoksen, joka mahdollisti uuden kanavan perustamisen maksuttoman Urheilukanavan rinnalle. Kanava aloitti lähetyksensä 3. kesäkuuta 2007. Kanavan sai digitaaliseen antenniverkkoon (DVB-T) tilaamalla PlusTV- kanavapaketin, ja se näkyi kanavapaikalla 12. 2\. heinäkuuta 2007 alkaen Urheilu+kanavaa oli voinut katsoa myös Welhon kaapeliverkossa, jossa kanava oli maksuton syyskuun alkuun asti. Kanava lopetettiin 31. tammikuuta 2010 uuden Nelonen Sport Pro -kanavan tieltä. == Urheilu+kanavan ohjelmia ja lajeja == * NASCAR Sprint Cup Series * Major League Soccer * Brasilian jalkapallon Campeonato Brasileiro * Ranskan Ligue 1 * Espanjan jalkapallon La Liga * NBA:n runkosarja, pudotuspelit sekä NBA Action -makasiiniohjelma * WNBA:n runkosarja, pudotuspelit sekä WNBA Action -makasiiniohjelma * Beach Volley * Urheilu+Studio * Motorsport Evening == Katso myös == * Ruutu+ Urheilu 2 Luokka:Nelonen Median televisiokanavat Luokka:Vuonna 2007 perustetut televisiokanavat Luokka:Vuonna 2010 lakkautetut televisiokanavat
George Boole

George Boole (2. marraskuuta 1815 Lincoln, Lincolnshire, Englanti – 8. joulukuuta 1864 Ballintemple, Corkin kreivikunta, Irlanti) oli brittiläinen matemaatikko ja filosofi. Hänen mukaansa on nimetty hänen kehittämänsä Boolen algebra, joka on kaiken nykyaikaisen tietokonearitmetiikan perusta. Näin Boolea voidaan pitää yhtenä tietojenkäsittelytieteen perustajista, vaikka varsinaisia tietokoneita ei hänen aikanaan ollutkaan. Boolen töitä laajensivat ja uudistivat William Stanley Jevons, Augustus De Morgan, Charles Peirce ja William Ernest Johnson, ja siitä tekivät lyhyempiä esityksiä Ernst Schröder, Louis Couturat ja Clarence Irving Lewis. Noin seitsemänkymmentä vuotta Boolen kuoleman jälkeen Claude Shannon löysi Boolen algebran filosofian kurssilla Michiganin yliopistossa. Myöhemmin MIT:ssä hän osoitti, kuinka Boolen algebraa voitaisiin käyttää puhelinkeskusten optimoinnissa ja kuinka Boolen algebran ongelmia voitiin ratkaista koneellisesti. Tämä on kaiken sähköisen tietojenkäsittelyn taustalla. == Teoksia == * The mathematical analysis of logic: being an essay towards a calculus of deductive reasoning (1847) * An Investigation of the Laws of Thought (1854) == Lähteet == ==Kirjallisuutta== * == Aiheesta muualla == * * Luokka:Brittiläiset filosofit Luokka:Brittiläiset matemaatikot Luokka:Royal Societyn jäsenet Luokka:Vuonna 1815 syntyneet Luokka:Vuonna 1864 kuolleet
Dietyyliamiini

Dietyyliamiini (C4H11N, muita nimiä N,N-Dietyyliamiini, N-etyylietanamiini,Dietamiini Luettu 17. elokuuta 2007 ) on sekundäärinen amiini. Dietyyliamiini sekoittuu veteen ja etanoliin. Johtuen aineen matalasta itsesyttymislämpötilasta, joka on pienempi kuin –26 °C se on hyvin herkästi leimahtavaa. Huoneenlämpötilassa dietyyliamiini on neste. Dietyyliamiini on keskivahva emäs. Dietyyliamiinia tuotetaan ammoniakista ja etanolista. Lisäksi reaktiossa saadaan myös etyyliamiinia ja trietyyliamiinia. Vaikka aine on korrosoiva, sitä käytetään pieninä määrinä korroosionestoaineena. Muita dietyyliamiinin käyttökohteita ovat kumin, hartsien, väriaineiden sekä lääkkeiden valmistaminen. Dietyyliamiini voi imeytyä ja polttaa ihoa joutuessaan sen kanssa kosketuksiin. Hengitettynä aine voi aiheuttaa kurkkukipua ja yskää. Suurempi annostus voi johtaa keuhkopöhöön. Dietyyliamiini on DEA:n säännösteltyjen kemikaalien listalla johtuen sen tärkeästä roolista LSD:n synteesissä. == Lähteet == == Aiheesta muualla == * Dietyyliamiinin käyttöturvallisuustiedote, Sigma Aldrich, viitattu 18.1.2015. Luokka:Amiinit
Hattie McDaniel

Hattie McDaniel (10. kesäkuuta 1895 Wichita, Kansas, Yhdysvallat – 26. lokakuuta 1952 Los Angeles, Kalifornia, Yhdysvallat) oli yhdysvaltalainen Oscar-palkittu näyttelijä. ==Ura== Hattie McDaniel muistetaan parhaiten Mammyn roolista elokuvasta Tuulen viemää (1939). Hän teki historiaa voittamalla elokuvasta parhaan naissivuosan Oscar-palkinnon, mikä teki hänestä ensimmäisen afroamerikkalaisen Oscar-voittajan. Palkinto jaettiin 29. helmikuuta 1940. Elokuvien lisäksi hän oli laulaja-lauluntekijä, komedienne, teatterinäyttelijä, radio- ja televisionäyttelijä. Hattie McDaniel oli itse asiassa ensimmäinen musta nainen joka lauloi radiossa.http://www.mtv.com/movies/person/27363/bio.jhtml Vuonna 1952 hän näytteli televisiossa nimiroolin komediasarjassa Beulah. Hattie McDaniel on saanut urastaan kaksi tähteä Hollywood Walk of Famelle, toisen elokuvaurastaan ja toisen radiosta. Sen lisäksi hänen kunniakseen julkaistiin Yhdysvalloissa postimerkki vuonna 2006. ==Yksityiselämä== Hän oli elämänsä aikana neljä kertaa naimisissa. Hänen ensimmäinen avioliittonsa päättyi leskeytymiseen vuonna 1915 ja kolme muuta avioliittoa päättyivät avioeroon. Hänellä ei ollut lapsia. Hattie McDaniel kuoli rintasyöpään vuonna 1952, 57-vuotiaana. ==Valikoitu filmografia== * Tuomari Priest (Judge Priest, 1934) * Pikku eversti (The Little Colonel, 1935) * 19-vuotiaana (Alice Adams, 1935) * Teatterilaiva (Show Boat, 1936) * Tohtorin suojatit (Reunion, 1936) * Saratoga (Saratoga, 1937) * Vaalea valehtijatar (True Confession, 1937) * Kilpakosijat (Battle of Broadway, 1938) * Hyvästi, enkelini (The Shopworn Angel, 1938) * Tuo hupsu neiti Manton (The Mad Miss Manton, 1938) * Kiusauksien hetkellä (The Shining Hour, 1938) * Tuulen viemää (Gone with the Wind, 1939) * Satuloin ja kannuksin (Maryland, 1940) * Suuri valhe (The Great Lie, 1941) * He kuolivat saappaat jalassa (They Died with Their Boots On, 1941) * Sydämet harhateillä (The Male Animal, 1942) * Tässä meidän elämässämme (In This Our Life, 1942) * Onnen tähti (Thank Your Lucky Stars, 1943) * Kunnes palaat (Since You Went Away, 1944) * Janie - tyttö sadasta (Janie, 1944) * Ei hyvästi - vaan näkemiin (Never Say Goodbye, 1946) * Liekki (Flame, 1947) * Kaikkien aikojen häämatka (Family Honeymoon, 1948) * Vauhdin hurjapäät (The Big Wheel, 1949) == Lähteet == == Aiheesta muualla == * * Hattie McDaniel NNDB:ssä * Kuvia Hattie MCDanielista * Luokka:Yhdysvaltalaiset näyttelijät Luokka:Oscar-palkinnon saajat Luokka:Golden Globe -palkinnon saajat Luokka:Hollywood Walk of Fame Luokka:Vuonna 1895 syntyneet Luokka:Vuonna 1952 kuolleet
Reinikainen (sukunimi)

Reinikainen on suomenkielinen sukunimi. Tunnettuja nimenkantajia ovat muun muassa: * Alpo Reinikainen (1919–1998), suomalainen sotakirjailija, agronomi ja professori * Antti Reinikainen (1910–1998), suomalainen lintutieteilijä * Erkki Reinikainen (1919–2006), everstiluutnantti, Suomen Rauhanyhdistysten Keskusliiton puheenjohtaja vuosina 1983–1992 * Helga Reinikainen (1940–2018), suomalainen taidemaalari * Janne Reinikainen (s. 1969), suomalainen näyttelijä ja ohjaaja * Janne Reinikainen (s. 1981), suomalainen jalkapalloilija * Jussi Reinikainen (1889–1969), suomalainen kalterijääkäri * Matti Reinikainen (s. 1970), suomalainen anestesiologi * Oskari Reinikainen (1885–1969), suomalainen lääkäri, lääkintöhallituksen pääjohtaja, kansanedustaja ja ministeri * Pekka Reinikainen (s. 1947), suomalainen lääkäri, poliitikko ja kirjailija * Pepi Reinikainen (s. 1949), suomalainen toimittaja, kirjailija ja psykoterapeutti * Raimo Reinikainen (s. 1939), suomalainen taidemaalari, taidegraafikko ja kriitikko. * Tepa Reinikainen (s. 1976), suomalainen kuulantyöntäjä * Veikko Olavi Reinikainen (1920–1998), juristi, dosentti, yritysjohtaja. ==Muita merkityksiä== * Reinikainen, suomalainen vuosina 1982–1983 esitetty televisiosarja
Kalevalakylä

Kalevalakylä on Kuhmoon rakennettu kalevalainen rakennuskokonaisuus, joka on yksi Kuhmon matkailunähtävyyksistä. Kalevalan kankaalla toimii myös talvisotamuseo ja luontokeskus Petola. Ajatus Kalevalakylän rakentamisesta syntyi 1979, kun Kuhmossa mietittiin matkailun kehittämistä. Sijaintipaikkaa harkittaessa ehdotettiin Kuhmon lisäksi myös Ilomantsia ja Hankasalmea, mutta Kalevalakylä päätettiin kuitenkin rakentaa Kuhmoon. Kylä avattiin yleisölle ensimmäistä kertaa 1989, jolloin rakennustyöt olivat hieman kesken. Kylän rakennukset on rakennettu perinteiseen tyyliin hirrestä. Kylässä sijaitsevat Pohjolan taloalue, Väinölän talo, Hogmanin mökki ja Metsolan ansaraitti. == Lähteet == == Katso myös == * Talvisotamuseo * Luontokeskus Petola * Kuhmon kamarimusiikki Luokka:Kuhmon nähtävyydet Luokka:Kuhmon rakennukset ja rakennelmat
Karl-Otto Apel

Karl-Otto Apel (15. maaliskuuta 1922 Düsseldorf – 15. toukokuuta 2017 Niedernhausen) oli saksalainen filosofi ja Frankfurtin yliopiston emeritusprofessori. Apel toi työssään yhteen analyyttistä ja mannermaista filosofista perinnettä. Apel kehitti diskurssietiikan järjestelmän. Hän oli Jürgen Habermasin ystävä ja työtoveri ja omaksui muun muassa tämän kommunikatiivisen toiminnan teorian, vaikka arvostelikin joitakin Habermasin lähestymistapoja. == Teoksia == * Die Erklären: Verstehen-Kontroverse in transzentendalpragmatischer Sicht (1979) * Die Idee der Sprache in der Tradition des Humanismus von Dante bis Vico (1980) * Transformation der Philosophie (1994) ** 1. - Sprachanalytik, Semiotik, Hermeneutik ** 2. - Das Apriori der Kommunikationsgesellschaft * Auseinandersetzungen in Erprobung des transzentendalpragmatischen Ansatzes (1998) * Diskurs und Verantwortung. Das Problem des Übergangs zur postkonventionellen Moral (1997) == Lähteet == == Aiheesta muualla == * Karl-Otto Apelin kotisivu Luokka:Saksalaiset filosofit Luokka:Vuonna 1922 syntyneet Luokka:Vuonna 2017 kuolleet
Vesikansa (Vihti)

Vesikansa on Leppärlän, Köykkälän ja Niemenkylän kylistä koostuva kyläryhmä ja entinen koulupiiri Vihdissä Hiidenveden etelärannalla. Vihdin Vesikansan viljelylaakso on mainittu museoviraston luettelossa Valtakunnallisesti merkittävät kulttuurihistorialliset ympäristöt 1993. Leppärlän kylän Simolan ja Fästin sekä Köykkälän kylän Mannin, Köykän ja Reunan tilat on luettelossa mainittu rakennuskannaltaan perinteisinä kohteina. Vesikansan alueella on myös Niemenkylän kartano, jonka omisti Mannerheimin suku.Vesikansan viljelymaisema Valtakunnallisesti merkittävät kulttuurihistorialliset ympäristöt 1993 -luettelossa Museoviraston sivuilla ==Lähteet== Luokka:Vihdin kylät
Happiness (yhtye)

Happiness on helsinkiläinen vuonna 2005 perustettu rockyhtye. Happinessin debyyttialbumi 66ft Melodies julkaistiin Suomessa 3. lokakuuta 2007, ja levyltä singleinä julkaistuja kappaleita ”Accelerate” ja ”Need You” soitettiin vuonna 2007 voimallisesti radiossa. Samana vuonna yhtye soitti kahdesti loppuunmyydyssä Helsingin jäähallissa, kesäkuussa My Chemical Romancen ja joulukuussa Marilyn Mansonin lämmittelijänä. Yhtye ei ole julkaissut toista levyä debyyttinsä jälkeen. ==Lähteet== == Aiheesta muualla == *Happiness – 66ft Melodies Rumba.fi. 28.9.2007 * Luokka:Suomalaiset yhtyeet
Aaron T. Beck

Aaron Temkin Beck (18. heinäkuuta 1921 Providence, Rhode Island, Yhdysvallat – 1. marraskuuta 2021In Memory of Aaron Temkin Beck, MD Philadelphia, Pennsylvania) oli yhdysvaltalainen psykiatri ja emeritusprofessori, joka tunnetaan erityisesti kognitiivisen psykoterapian kehittäjänä. Beckin vanhemmat olivat Yhdysvaltoihin muuttaneita venäjänjuutalaisia siirtolaisia. Beck opiskeli Brown Universityssa ja valmistui 1942. Sieltä hän siirtyi Yalen yliopiston lääketieteelliseen tiedekuntaan, josta valmistui lääketieteen tohtoriksi 1946. Beckin mukaan kielteiset asenteet laukaisevat masennuksen. Hänen ajatteluunsa vaikutti muun muassa Albert Ellis. Suuren osan työstään hän teki Pennsylvanian yliopiston Psykiatrian laitoksella Philadelphiassa. Uransa aikana hän laati yksin tai yhdessä muiden tutkijoiden kanssa yli 550 tieteellistä artikkelia ja 18 kirjaa. Hän oli myös kehittämässä masennuksen arvioinnissa ja kognitiivisessa terapiassa laajalti käytettyjä masennuksen ja toivottomuuden arviointiasteikkoja. Vuonna 2006 hänelle myönnettiin Albert Lasker -palkinto kliinisestä lääketieteellisestä tutkimustyöstä. Hänellä sai myös useita kunniatohtorin arvonimiä. Pennsylvanian yliopiston Psykiatrian laitoksen Itsemurhien ehkäisyn keskuksessa toimii hänen mukaansa nimetty tutkimusyksikkö (Beck Institute). Beckin tunnetuimpiin oppilaisiin kuuluivat hänen tyttärensä, kognitiivisen psykoterapian parissa tekemästään työstä tunnettu psykologian professori Judith S. Beck sekä positiivisen psykologian tutkija ja puolestapuhuja, Pennsylvanian yliopiston professori Martin E. P. Seligman. ==Katso myös== * Beckin depressiokysely == Lähteet == ==Aiheesta muualla== *The Beck Institute for Cognitive Therapy and Reseach. * Goode, Erica: Scientist at work: Aaron T. Beck. Pragmatist Embodies His No-Nonsense Therapy. The New York Times 11.1.2000. Luokka:Psykoterapeutit Luokka:Yhdysvaltalaiset psykiatrit Luokka:Yli satavuotiaiksi eläneet yhdysvaltalaiset Luokka:Vuonna 1921 syntyneet Luokka:Vuonna 2021 kuolleet
Lia Manoliu

Lia Manoliu (25. huhtikuuta 1932 Chișinău – 9. tammikuuta 1998 Bukarest) oli romanialainen kiekonheittäjä ja olympiavoittaja. Lia Manoliu oli ensimmäinen yleisurheilija, joka kilpaili kuusissa olympiakisoissa. Roomassa 1960 ja Tokiossa 1964 hän sai kiekonheitossa pronssimitalin. Méxicossa 1968 hän heitti ensimmäisellä heitollaan tuloksen 58,28. Hänen muut heittonsa jäivät vesisateessa yli 12 metriä lyhyemmiksi, mutta avausheitto riitti kultamitaliin. Vuonna 1971 hän ylitti ensimmäisen kerran 60 metrin rajan. Münchenissä 1972 hän osallistui kuudensiin olympialaisiinsa ja sijoittui yhdeksänneksi tuloksella 58,50. EM-kisoissa hän karsiutui kolmasti loppukilpailusta ja sijoittui parhaimmillaan neljänneksi. Vuonna 1974 Manoliu sai Unescon Fair Play -palkinnon ja Kansainväliseltä olympiakomitealta Olympic Order -kunnianosoituksen. Hän toimi Romanian olympiakomitean puheenjohtajana vuodesta 1990 kuolemaansa saakka. ==Saavutukset== * Olympiakultaa Méxicossa 1968 * Olympiapronssia Roomassa 1960 ja Tokiossa 1964 * Olympiakisoissa kuudes Helsingissä 1952 * Olympiakisoissa yhdeksäs Melbournessa 1956 ja Münchenissä 1972 * EM-kisoissa neljäs Ateenassa 1969 * EM-kisoissa seitsemäs Bernissä 1954 ==Henkilökohtaiset ennätykset== * Kiekonheitto 62,06 (1972) ==Lähteet== * * Luokka:Romanialaiset kiekonheittäjät Luokka:Romanialaiset olympiavoittajat Luokka:Vuonna 1932 syntyneet Luokka:Vuonna 1998 kuolleet
Revival (John Fogertyn albumi)

__NOTOC__ Revival on John Fogertyn kymmenes sooloalbumi, joka julkaistiin 2. lokakuuta 2007. 21\. toukokuuta 2008 levystä ilmestyi versio, jolla on mukana neljä live-kappaletta sekä promovideon sisältävä bonus-DVD. == Kappaleet == Kaikki kappaleet kirjoittanut, sovittanut ja tuottanut John Fogerty. # # # # # # # # # # # # == Kokoonpano == * John Fogerty - laulu, kitara * Hunter Perrin - kitara * David Santos - bassokitara * Kenny Aronoff - rummut, lyömäsoittimet * Benmont Tench - Hammond B-3 -urut * Julia Waters, Maxine Waters ja Oren Waters - taustalaulu kappaleissa "Don't You Wish It Was True", "River Is Waiting" ja "Longshot" == Arvostelut == * Metacritic: 78/100Metacritic aggregate * Allmusic: Allmusic review * Rolling Stone: Rolling Stone * Soundi: Soundi == Lähteet == Luokka:Vuoden 2007 albumit Luokka:John Fogertyn albumit
Ihmisen jälki

__NOTOC__ Ihmisen jälki on helsinkiläisen Sotahuuto-yhtyeen toinen studioalbumi, joka julkaistiin 8. elokuuta 2007. Ihmisen jälki meni viikolla 34 Suomen virallisella albumilistalla sijalle 35. Ihmisen jälki noudattelee musiikillisesti samanlaista linjaa kuin edellinen albumi Sotahuuto. Albumilla vierailee Miika Kallio, joka laulaa kappaleissa "Riita" ja "Näky". == Kappaleet == # # # # # # # # # # == Arvostelut == * Desibeli.net: Desibeli.net: Levyarvio * Imperiumi.net: 10–/10Imperiumi.net: Levyarvio == Lähteet == == Aiheesta muualla == * * Luokka:Vuoden 2007 albumit Luokka:Sotahuudon albumit
Yhdistyneiden kansakuntien teollistamisjärjestö

Yhdistyneiden kansakuntien teollistamisjärjestö (UNIDO, , ONUDI ) on Yhdistyneiden kansakuntien erikoisjärjestö, jonka tehtäviin kuuluu teollisen kehityksen tukeminen kehitys- ja siirtymätalousmaissa. Vuonna 1966 YK:n ohjelmana perustetun ja vuonna 1985 erityisjärjestöksi muuttuneen UNIDO:n päämaja sijaitsee Wienissä. UNIDOn toimintakustannukset vuonna 2022 oli 84,7 miljoonaa euroa, ja sillä oli samaan aikaan 684 työntkeijää. Järjestön pääsihteeriksi valittiin 2021 Gerd Müller. ==Pääsihteerit== Pääsihteerit Virkakausi Maa Ibrahim Helmi Abdel-Rahman 1967–1974 Abd-El Rahman Khane 1975–1985 Domingo L. Siazon 1985–1992 Mauricio de Maria y Campos 1993–1997 Carlos Alfredo Magariños 1998–2005 Kandeh Yumkella 2005–2013 Li Yong 2013–2021 ==Lähteet== ==Aiheesta muualla== *UNIDO:n viralliset verkkosivut Luokka:Yhdistyneiden kansakuntien erityisjärjestöt
Painin maailmanmestaruuskilpailut 1994 (vapaapaini)

Vuoden 1994 vapaapainin maailmanmestaruuskilpailut järjestettiin 25. elokuuta – 28. elokuuta 1994 Istanbulissa, Turkissa. Kisoissa painittiin kymmenessä painoluokassa. Suomella ei ollut yhtään edustajaa == Tilastot maittain == Sija Maa Kultaa Hopeaa Pronssia 4. sijoja 5. sijoja 6. sijoja 1\. Kuuba 2 1 - 1\. Turkki 2 1 - 3\. Saksa 2 - 1 4\. Venäjä 1 1 3 5\. Iran 1 1 2 6\. Moldova 1 1 - 7\. Bulgaria 1 - - 8\. Azerbaidžan - 2 - 9\. Valko-Venäjä - 1 2 10\. Yhdysvallat - 1 1 11\. Etelä-Korea - 1 - 12\. Italia - - 1 == Lähteet == * 1994 vapaa Luokka:Vuoden 1994 urheilu Maailmanmestaruuskilpailut 1994 (vapaapaini) Luokka:Istanbulin urheilutapahtumat
Eternity

Eternity tarkoittaa seuraavia asioita: * Eternity, peli * Eternity II, Eternity-pelin uudempi versio * Eternity, Calvin Kleinin parfyymi * Eternity- vuoret, vuoristo Etelämantereella * Eternity Records, ruotsalainen levy-yhtiö * Kim Eternity, pornonäyttelijä. ==Teoksia== Eternity on myös seuraavien teosten nimi: * Eternity, Anathema-yhtyeen albumi * Eternity, Every Little Thing -yhtyeen albumi * Eternity, Freedom Call -yhtyeen albumi * Eternity, Kamelot-yhtyeen albumi * Eternity, Lars Eric Mattssonin albumi * Eternity, Catharina Zühlkenin kappale vuodelta 2020 * "Eternity", Robbie Williamsin kappale vuoden 2001 singleltä Eternity/The Road to Mandalay * "Eternity", kappale soundtrack-albumilla 1492 – Conquest of Paradise * "Eternity", kappale Drudh-yhtyeen albumilla Blood in Our Wells * "Eternity", kappale Pharao- yhtyeen albumilla Pharao * "Eternity", kappale Stratovarius-yhtyeen albumilla Episode * Maailmojen synty, engl. Eternity, Greg Bearin scifi-romaani * Tie unelmiin, engl. Eternity, Jude Deveraux'n romaani. ==Katso myös== Lisäksi Eternity liittyy seuraavaan: * Into Eternity, kanadalainen death metal -yhtye.
Painin maailmanmestaruuskilpailut 1995 (vapaapaini)

Vuoden 1995 vapaapainin maailmanmestaruuskilpailut järjestettiin 10. elokuuta – 13. elokuuta 1995 Atlantassa, Yhdysvalloissa. Kisoissa painittiin kymmenessä painoluokassa. Suomella ei ollut yhtään edustajaa == Tilastot maittain == Sija Maa Kultaa Hopeaa Pronssia 4. sijoja 5. sijoja 6. sijoja 1\. Yhdysvallat 4 - 2 2\. Venäjä 2 1 2 3\. Iran 1 2 1 4\. Armenia 1 - 1 5\. Bulgaria 1 - - 5\. Ukraina 1 - - 7\. Saksa - 3 - 8\. Kuuba - 1 2 9\. Japani - 1 - 9\. Kanada - 1 - 9\. Kazakstan - 1 - 12\. Turkki - - 1 12\. Uzbekistan - - 1 == Lähteet == * 1995 vapaa Luokka:Vuoden 1995 urheilu Maailmanmestaruuskilpailut 1995 Luokka:Atlantan urheilu
Nova (albumi)

Nova on lauluyhtye Rajattoman ensimmäinen albumi. Se julkaistiin vuonna 2000. Albumi sisältää 16 suomenkielistä kappaletta. Suurin osa kappaleista on Jussi Chydeniuksen tai Mia Makaroffin säveltämiä. Sanoituksia on muun muassa Kantelettaresta sekä tunnettujen suomalaisten runoilijoiden, kuten Eino Leinon ja Aleksis Kiven, tuotannosta. Albumin nimikappale "Nova" on Ilpo Tiihosen runo kokoelmasta Eroikka (1982). Levyn kansivihkossa on kappaleiden sanat sekä suomeksi että englanniksi. Sanoitukset on kääntänyt englannin kielelle Jaakko Mäntyjärvi. ==Kappaleet== # (san. & säv. trad.) # (san. Kanteletar, säv. Mia Makaroff) # (san. Kanteletar, säv. Mia Makaroff) # (san. Elma Katila, säv. Jussi Chydenius) # (san. Ilpo Tiihonen, säv. Petri Laakso) # (san. Eino Leino, säv. Jussi Chydenius) # (san. Eino Leino, säv. Jussi Chydenius) # (san. Eino Leino, säv. Jussi Chydenius) # (san. P. Mustapää, säv. Mia Makaroff) # (san. Heikki Salo, säv. Laura Sippola) # (san. Eino Leino, säv. Jussi Chydenius) # (san. Eino Leino, säv. Jussi Chydenius) # (san. Kanteletar, säv. Mia Makaroff) # (san. Kanteletar, säv. Mia Makaroff) # (san. Aleksis Kivi, säv. Kaj Chydenius) # (san. Ilpo Tiihonen, säv. Pessi Levanto) == Lähteet == Luokka:Vuoden 2000 albumit Luokka:Vuoden 2000 esikoisalbumit Luokka:A cappella -albumit Luokka:Rajattoman albumit
Painin maailmanmestaruuskilpailut 1985 (vapaapaini)

Vuoden 1985 vapaapainin maailmanmestaruuskilpailut järjestettiin 10. lokakuuta – 13. lokakuuta 1985 Budapestissa, Unkarissa. Kisoissa painittiin kymmenessä painoluokassa. == Mitalistit == Painoluokka Kultaa Hopeaa Pronssia 48 kg Chol- Hwan Kim Majid Dorkan Vasili Gogoljev 52 kg Valentin Jordanov Minatula Daibov Mitsuru Sato 57 kg Sergei Beloglazov Kevin Darkus Georgi Kaltšev 62 kg Viktor Aleksejev Avirmedin Enkhee Alben Kumbarov 68 kg Arsen Fadzajev Buyandelger Bold Pat Sullivan 74 kg Raul Cascaret Fonseca Dave Schultz Loodoyn Enkhbayar 82 kg Mark Schultz Aleksandr Nanev Aleksandr Tambovtšev 90 kg William Scherr Roland Dudziak Ali Alijev 100 kg Leri Habelov Clark Davis Uwe Neupert 130 kg David Gobedišvili Jozsef Balla Bruce Baumgartner == Tilastot maittain == Sija Maa Kultaa Hopeaa Pronssia 4. sijoja 5. sijoja 6. sijoja 1\. 5 1 2 2 - - 2\. 2 2 1 1 - 1 3\. 1 1 3 1 1 - 4\. 1 - - - 1 1 4\. 1 - - - - 1 6\. - 2 1 - 2 - 7\. - 1 1 - 1 1 8\. - 1 1 - 1 - 9\. - 1 - 3 1 1 10\. - 1 - - - 1 11\. - - 1 1 1 - 12\. - - - 1 1 - 13\. - - - 1 - 1 14\. - - - - 1 - 15\. - - - - - 1 15\. - - - - - 1 15\. - - - - - 1 == Suomen edustajat == Painoluokka Painija Sijoitus 68 kg Jukka Rauhala loukkaantui 3. kierroksella 74 kg Pekka Rauhala viides 82 kg Jouni Ilomäki kymmenes == Lähteet == * * FILA:n tietokanta 1985 vapaapaini Luokka:Vuoden 1985 urheilu Maailmanmestaruuskilpailut 1985 vapaapaini Luokka:Budapestin urheilutapahtumat
Sandal

Sandal voi tarkoittaa: * Sandaljärvi, Suunujoen vesistöön kuuluva järvi Karjalan tasavallassa Venäjällä * Sandal (Afganistan), kaupunki Afganistanissa * Sandalin linna, Wakefieldin kaupungissa Englannissa * Sandal (Wakefield), kaupunginosa Wakefieldissä Englannissa * Šandal, kunta Slovakiassa * SS-4 Sandal, R-12 Dvina, neuvostoliittolainen ohjus * Sandal, sukunimenä: ** Emina Sandal, o.s. Jahović (s. 1982), serbialais-turkkilainen muusikko, näyttelijä ja malli ** Mustafa Sandal (s. 1970), turkkilainen laulaja ** Reidar Sandal (s. 1948), norjalainen poliitikko ja ministeri.
Painin maailmanmestaruuskilpailut 1990 (vapaapaini)

Vuoden 1990 vapaapainin maailmanmestaruuskilpailut järjestettiin 7. syyskuuta – 9. syyskuuta 1990 Tokiossa, Japanissa. Kisoissa painittiin kymmenessä painoluokassa. == Mitalistit == Painoluokka Kultaa Hopeaa Pronssia 48 kg Aldo Martinez Hechevarria Marian Nedkov Takashi Kobayashi 52 kg Majid Torkan Valentin Jordanov Aslan Agajev 57 kg Alejandro Puerto Diaz Rumen Pavlov Sergei Smal 62 kg John Smith Rosel Vasilev Gadši Rašidov 68 kg Arsen Fadzajev Giorgios Athanassiadis Jesus Rodriguez Garzon 74 kg Rahmat Sukra Nasir Gadžihanov Amir Reza Khadem Azghadi 82 kg Jozef Lohyna Royce Alger Sukhbat Dunsagin 90 kg Maharbek Hadartsev Christopher Lundy Campbell Mohammad Hassan Mossebi 100 kg Leri Habelov Stojan Nentšev Kirk Trost 130 kg David Gobedišvili Bruce Baumgartner Hayri Sezgin == Tilastot maittain == Sija Maa Kultaa Hopeaa Pronssia 4. sijoja 5. sijoja 6. sijoja 1\. Neuvostoliitto 4 1 3 1 - - 2\. Kuuba 2 - 1 - - 1 3\. Bulgaria 1 5 - - 1 - 4\. Yhdysvallat 1 3 1 1 2 1 5\. Iran 1 - 2 - 1 1 6\. Tšekin ja Slovakian liittotasavalta 1 - - - - - 7\. Kreikka - 1 - - - - 8\. Japani - - 1 2 - - 9\. Turkki - - 1 1 1 2 10\. Mongolia - - 1 - - - 11\. Länsi-Saksa - - - 2 - - 12\. Romania - - - 1 1 - 13\. Puola - - - 1 - - 13\. Tšekin ja Slovakian liittotasavalta - - - 1 - - 15\. Unkari - - - - 1 2 16\. Etelä-Korea - - - - 1 1 17\. Kiina - - - - 1 - 17\. Itä-Saksa - - - - 1 - 19\. Ranska - - - - - 1 19\. Sri Lanka - - - - - 1 == Suomen edustajat == Painoluokka Painija Sijoitus 74 kg Pekka Rauhala kymmenes == Lähteet == * * FILA:n tietokanta 1990 vapaa Luokka:Vuoden 1990 urheilu Maailmanmestaruuskilpailut 1990 vapaa Luokka:Tokion urheilu
Bad Company (vuoden 2002 elokuva)

Bad Company on vuonna 2002 ensi-iltansa saanut toimintaelokuva. Elokuvan ohjasi Joel Schumacher ja pääosissa ovat Chris Rock ja Anthony Hopkins. == Tarina == Elokuva kertoo pikkurikollisesta Jake Hayesista (Chris Rock), johon CIA ottaa yhteyttä. Jake saa tietää että hänellä oli identtinen kaksoisveli nimeltään Kevin Pope, joka oli adoptoitu rikkaaseen perheeseen ja käynyt Ivy League elittikoulua. Kevinistä oli tullut CIA:n agentti ja hän sai surmansa kesken tärkeän tehtävän ostaa varastettu ydinase venäläiseltä asekauppiaalta. Jake hankitaan Kevinin sijaiseksi, jotta tehtävä saataisiin suoritettua. Jake on lipputrokari ja shakkihuijari joka on kasvanut kadulla, ja ongelmana on että hän on täysin päin vastainen kun hienostunut veljensä. Jake joutuu opettelemaan yhdeksässä päivässä samat tiedot ja taidot joita hänen veljellään oli. Hän saa kaitsijakseen Gaylord Oakesin (Anthony Hopkins) joka on kokenut agentti jonka tehtävä on kouluttaa ja valvoa Jakea jolla on tarkoitus korvata Kevin. == Näyttelijät == Lähde: == Lähteet == == Aiheesta muualla == * * * Luokka:Vuoden 2002 yhdysvaltalaiset elokuvat Luokka:Yhdysvaltalaiset toimintakomediat Luokka:Yhdysvaltalaiset vakoiluelokuvat Luokka:Joel Schumacherin ohjaamat elokuvat
Alfonso Fontanelli

Alfonso Fontanelli (15. helmikuuta 1557 – 11. helmikuuta 1622 Rooma) oli italialainen säveltäjä. == Elämäkerta == Fontanelli syntyi nykyisen Emilia- Romagnan alueella kreivi Emilio Fontanellin pojaksi. Hänellä oli läheiset suhteet Este-hallitsijasukuun, ja hän oli aikanaan tärkeä valtiomies ja diplomaatti. Hän avioitui ensimmäistä kertaa 1580, astui Este-suvun palvelukseen 1584 ja lähti vuonna 1586 Roomaan, jossa hän mahdollisesti tapasi Luca Marenzion. Suurin osa Fontanellin säilyneistä sävellyksistä lienee peräisin 1590-luvulta ja vuotta 1600 välittömästi seuranneelta ajalta. Hänen ensimmäinen vaimonsa kuoli vuonna 1591, ja hän solmi uuden avioliiton Maria Biancolin kanssa. Avioliitto oli kuitenkin katastrofaalinen, ja vuonna 1601 Fontanelli murhasi vaimonsa uuden rakastajan. Fontanelli vietti viimeiset vuotensa paossa Este-suvun hallitsemilta mailta ja asettui vuoteen 1615 mennessä Roomaan. Hänen sävellyksiään viimeisiltä vuosilta ei ole säilynyt; hänet vihittiin papiksi 1621, ja hän kuoli hyönteisenpuremaan helmikuussa 1622. Fontanellin säilyneet sävellykset ovat madrigaaleja, ja hän oli Carlo Gesualdon ja Luzzasco Luzzaschin ohella aikansa huomattavimpia alan taitajia. Kaksi Fontanellin madrigaalikokoelmaa viidelle äänelle on painettu Ferrarassa 1595 sekä Venetsiassa 1604. Hänen tuotantoonsa kuuluu mahdollisesti lisäksi kuusitoista muuta madrigaalia, vaikkakaan kaikkien säveltäjästä ei ole saatu täyttä varmuutta. == Katso myös == * Carlo Gesualdo * Bartolomeo Tromboncino == Lähteet == == Aiheesta muualla == * * HOASM: Alfonso Fontanelli Luokka:Italialaiset säveltäjät Luokka:Renessanssisäveltäjät Luokka:Italialaiset murhaajat Luokka:Vuonna 1557 syntyneet Luokka:Vuonna 1622 kuolleet
André Linman

André Immanuel Linman (s. 28. helmikuuta 1992 Vaasa) on suomalainen laulaja ja kitaristi. Linman laulaa nykyisin suomalaisessa One Desire -yhtyeessä. André Linman tunnettiin aiemmin Sturm und Drang -yhtyeen keulakuvana. Hän on sanoittanut isänsä Patrick Linmanin kanssa suurimman osan Sturm und Drang -yhtyeen kappaleista. Vuonna 2017 Linman osallistui Tähdet, tähdet -televisiosarjan neljännelle tuotantokaudelle sijoittuen kolmanneksi. == Lähteet == Luokka:Suomalaiset metallimusiikin laulajat Luokka:Suomalaiset rocklaulajat Luokka:Vuonna 1992 syntyneet Luokka:Elävät henkilöt
Houses of the Holy (kappale)

Houses of the Holy on englantilaisen rockyhtye Led Zeppelinin tunnetuimpia kappaleita vuonna 1975 ilmestyneeltä albumilta Physical Graffiti. Kappale on keskinopea rock-laulu, jossa on paljon bassoa sekä Jimmy Pagen kitarariffi. Yhtyeeltä on ilmestynyt myös samanniminen albumi. Luokka:Vuoden 1975 kappaleet Luokka:Led Zeppelinin kappaleet
Kandeh Yumkella

Kandeh Yumkella (s. 5. heinäkuuta 1959) on sierraleonelainen poliitikko, joka toimi joulukuusta 2005 kesäkuuhun 2013 Yhdistyneiden kansakuntien teollistamisjärjestön pääsihteerinä. Ennen pääsihteerin toimeaan Yumkella toimi eri tehtävissä teollistamisjärjestössä vuodesta 1996 alkaen. Vuosina 1995–1996 hän toimi Sierra Leonen kauppa- ja teollisuusministerinä ja ennen tätä eri akateemisissa tehtävissä yhdysvaltalaisissa yliopistoissa. Koulutukseltaan Yumkella on taloustieteen tohtori (Illinoisin yliopisto, 1991). ==Aiheesta muualla== *Yumkellan elämäkertatiedot Yhdistyneiden kansakuntien teollistamisrahaston sivuilla Luokka:Sierraleonelaiset poliitikot Luokka:Vuonna 1959 syntyneet Luokka:Elävät henkilöt
Jörgen Mårtensson

Jörgen Mårtensson (s. 4. joulukuuta 1959) on entinen ruotsalainen suunnistaja. https://wwwc.aftonbladet.se/sport/9908/06/orientering.html Jörgen Mårtensson on voittanut suunnistuksen MM-kisoissa kymmenen mitalia. Henkilökohtaisen maailmanmestaruuden Mårtensson voitti normaalimatkalla 1991 ja 1995. Viimeiset MM-mitalinsa hän sai 37-vuotiaana 1997 – 19 vuotta ensimmäisen MM- kisaesiintymisensä jälkeen. http://runners.worldofo.com/jorgenmartensson.html Puistosuunnistuksen maailmancupin kokonaiskilpailun Mårtensson voitti 1996. Jukolan viestin hän voitti kolmasti Almby IK -seuran joukkueessa ja Tiomilan kerran Almby IK:n ja kerran Malmby IF:n joukkueessa. ==Saavutukset== ===MM- kisoissa=== * Kongsberg 1978 ** Kahdeksas henkilökohtaisella matkalla * Thun 1981 ** Hopeaa viestissä ** Kuudes henkilökohtaisella matkalla * Bendigo 1985 ** Hopeaa viestissä ** Neljäs henkilökohtaisella matkalla * Gérardmer 1987 ** Pronssia viestissä ** Neljäs henkilökohtaisella matkalla * Skövde 1989 ** Hopeaa viestissä ** Viides henkilökohtaisella matkalla * Mariánské Lázně 1991 ** Kultaa normaalimatkalla ** Viides lyhyellä matkalla * West Point 1993 ** Hopeaa normaalimatkalla ** Kuudes lyhyellä matkalla * Detmold 1995 ** Kultaa normaalimatkalla ** Hopeaa lyhyellä matkalla ** Pronssia viestissä * Grimstad 1997 ** Hopeaa normaalimatkalla ** Seitsemäs lyhyellä matkalla ===PM- kisoissa=== * Bornholm 1982 ** Kultaa henkilökohtaisella matkalla ** Hopeaa viestissä * Halmstad 1988 ** Kultaa henkilökohtaisella matkalla ** Kultaa viestissä * Rena 1992 ** Pronssia lyhyellä matkalla * Skellefteå 1995 ** Kultaa normaalimatkalla ** Kultaa viestissä * Fjerritslev 1997 ** Pronssia viestissä ===Muita saavutuksia=== * Puistosuunnistuksen maailmancupin kokonaiskilpailun voitto 1996 * Jukolan viestin voitto 1981, 1984 ja 1985 (Almby IK) * Tiomilan voitto 1985 (Almby IK) ja 1988 (Malmby IF) == Lähteet == Luokka:Ruotsalaiset suunnistajat Luokka:Vuonna 1959 syntyneet Luokka:Elävät henkilöt
Leon Osman

Leon Osman (s. 17. toukokuuta 1981 Wigan, Englanti) on englantilainen jalkapalloilija, pelipaikaltaan keskikenttäpelaaja. Hän edusti Englannin Valioliigassa pelaavaa Evertonia vuosina 2000–2016. Tämän jälkeen hän on ollut ilman seuraa. Osmanin isä on kyproksenturkkilainen; Osman olisi ollut oikeutettu edustamaan maajoukkuetasolla Englantia, Kyprosta tai Turkkia, mutta hän valitsi Englannin. == Seurajoukkueura == Osman on Evertonin oma kasvatti. Hän oli vuonna 1998 voittamassa nuorten FA Cupia joukkueessa, johon kuuluivat muun muassa Richard Dunne, Francis Jeffers ja Tony Hibbert. Cupin voiton jälkeen Osman loukkaantui pahasti ja oli pitkään poissa pelikentiltä. Lokakuussa 2002 Osman lainattiin Carlisle Unitediin. Menestyksekkään laina- ajan jälkeen Osman palasi Evertoniin, jossa teki hattutempun reserviottelussa Manchester Unitedia vastaan. Vuonna 2004 Osman oli lainalla Derby Countyssa, mutta sen jälkeen hän vakiinnutti paikkansa Evertonissa hyökkäävänä keskikenttäpelaajana. Hän pelasi Evertonissa kevääseen 2016 mennessä kaikkiaan 352 valioliigaottelua, joissa teki 44 maalia. UEFA-cupissa hän pelasi kymmenen ottelua, Eurooppa-liigassa 12. Hän pelasi tappiollisessa FA Cupin finaalissa Chelseaa vastaan 2009. == Maajoukkueura == Osman debytoi Englannin maajoukkueessa 14. marraskuuta 2012 Ruotsia vastaan. Jälkimmäisen uransa kahdesta maaottelusta hän pelasi MM-karsintaottelussa San Marinoa vastaan maaliskuussa 2013. == Lähteet == * * Luokka:Englantilaiset jalkapalloilijat Luokka:Vuonna 1981 syntyneet Luokka:Elävät henkilöt
Carlo Farina

Carlo Farina (noin 1600–1604 – aikaisintaan 1639/1640) oli italialainen varhainen barokinajan säveltäjä ja viulisti. Hän vaikutti 1600-luvun ensimmäisellä puoliskolla, vaikka syntymä- ja kuolinajoista on tarjolla eriävää tietoa. Farina syntyi Mantovassa ja työskenteli paitsi Italiassa, myös muiden muassa Dresdenin ja Kölnin hoveissa. Häneltä on säilynyt lukuisia sonaatteja. Farina kuoli Wienissä noin vuonna 1640. == Aiheesta muualla == * Luokka:Italialaiset säveltäjät Luokka:Barokkisäveltäjät
Marita Skogum

Marita Skogum (s. 3. tammikuuta 1961) on entinen ruotsalainen suunnistaja. Marita Skogum on voittanut suunnistuksen MM-kisoissa kymmenen mitalia. Henkilökohtaisen maailmanmestaruuden Skogum voitti 1989 ja 1993, ja lisäksi hänellä on neljä viestimestaruutta. Suunnistuksen maailmancupin kokonaiskilpailun Skogum voitti 1992. ==Saavutukset== ===MM-kisoissa=== * Zalaegerszeg 1983 ** Kultaa viestissä ** Hopeaa henkilökohtaisella matkalla * Gérardmer 1987 ** Hopeaa viestissä ** Kymmenes henkilökohtaisella matkalla * Skövde 1989 ** Kultaa henkilökohtaisella matkalla ** Kultaa viestissä * Mariánské Lázně 1991 ** Kultaa viestissä ** Pronssia lyhyellä matkalla ** Viides normaalimatkalla * West Point 1993 ** Kultaa normaalimatkalla ** Kultaa viestissä ** Hopeaa lyhyellä matkalla ===PM-kisoissa=== * Bornholm 1982 ** Kultaa viestissä * Tromssa 1984 ** Hopeaa viestissä * Halmstad 1988 ** Pronssia viestissä * Rena 1992 ** Kultaa lyhyellä matkalla ** Kultaa normaalimatkalla ** Kultaa viestissä ===Muita saavutuksia=== * Maailmancupin kokonaiskilpailun voitto 1992 ==Lähteet== Luokka:Ruotsalaiset suunnistajat Luokka:Vuonna 1961 syntyneet Luokka:Elävät henkilöt
Karjasillan koulu

Karjasillan koulu oli Oulun Höyhtyän kaupunginosassa toiminut perusasteen oppilaitos. Samassa rakennuksessa toimi myös Karjasillan lukio. Yläasteella oli tarjolla liikuntapainotteinen linja ja lukio puolestaan tunnettiin tietokonepainotteisuudestaan. Koulu yhdistettiin Kastellin kouluun ja siirrettiin uuteen Kastellin monitoimitaloon elokuussa 2014. Vanha koulurakennus purettiin 2020. ==Historia== Sotien jälkeen Oulun kaupunkiin perustettiin lukuisia yksityisiä oppikouluja. Karjasilta sai keskikoulun perustamisluvan keväällä 1955 ja koulun toiminta alkoi heti seuraavana syksynä. Lukioluokat koululle myönnettiin 1961, jolloin nimikin muuttui Karjasillan keskikoulusta Karjasillan yhteiskouluksi. Toiminta yksityisenä oppikouluna päättyi kesään 1974, jolloin Oulussa siirryttiin peruskoulujärjestelmään. Karjasillan yhteiskoulu siirtyi Oulun kaupungin omistukseen ja se jaettiin hallinnollisesti Karjasillan yläasteeksi ja lukioksi. Karjasillan keskikoulun ja yhteiskoulun rehtorina toimi koko yksityisomistuksen ajan 1955-1974 Laila Lakkala. Koulun toiminta aloitettiin Aleksanterintorin kansakoulussa. Kaupungilta saatiin omaa koulutaloa varten tontti Lintulammentien varrelta Höyhtyän kaupunginosasta läheltä Karjasiltaa. Koulurakennuksen suunnitteli arkkitehti Osmo Sipari ja se valmistui vuonna 1958. ==Tunnettuja oppilaita== thumb|250px|Koulun sisäpihaa keväällä 2011 * Miika Juntunen, jalkapalloilija * Noora Laukkanen, uimari * Sakari Palsola, jääkiekkoilija * Kari Tykkyläinen, kuvanveistäjä ==Lähteet== ==Aiheesta muualla== * Yläasteen kotisivu syksyllä 2012. Internet Archive. Luokka:Höyhtyä Luokka:Oulun peruskoulut Luokka:Entiset suomalaiset oppilaitokset
Ohjaskelkkailu talviolympialaisissa 1980

XIII talviolympialaisissa Lake Placidissa vuonna 1980 järjestettiin ohjaskelkkailussa kolme kilpailutapahtumaa: miesten ja naisten yksinkelkkailu sekä miesten parikelkkailu. == Miehet == === Yksinkelkkailu === Sija Maa Kilpailija Aika 1 Bernhard Glass 2.54,796 2 Paul Hildgartner 2.55,372 3 Anton Winkler 2.56,545 === Parikelkkailu === Sija Maa Kilpailijat Aika 1 Hans Rinn Norbert Hahn 1.19,331 2 Peter Gschnitzer Karl Brunner 1.19,606 3 Georg Fluckinger Karl Schrott 1:19,795 == Naiset == === Yksinkelkkailu === Sija Maa Kilpailija Aika 1 Vera Zozulia 2.36,537 2 Melitta Sollmann 2.37,657 3 Ingrida Amantova 2.37,817 ==Lähteet== * Luokka:Talviolympialaiset 1980 1980